open-index/open-wikipedia-markdown huggingface dataset:
Kvepalai

*Apie Patrick Suskind knygą skaitykite [[Kvepalai (knyga)]]

*'Kvepalai*' – kvapniųjų aliejų, [[Aromatiniai junginiai|aromatinių junginių]] ir kitų tirpių medžiagų mišinys, naudojamas siekiant suteikti malonų [[kvapas|kvapą]] žmogui, daiktui ar kt.

== Kvepalų istorija ==

Žodis *parfumerija* kilęs iš  'prieš rūkymą'. Kvepalų gamybos menas prasidėjo senovės [[Mesopotamija|Mesopotamijoje]] ir [[Egiptas|Egipte]], vėliau kvepalai buvo kuriami ir rafinuojami romėnų ir persų. Kvepalai ir parfumerija taip pat egzistavo [[Rytų Azija|Rytų Azijoje]], dauguma kvapų buvo pagaminti [[smilkalai|smilkalų]] pagrindu.

Manoma, kad pirmoji kvepalų gamintoja pasaulyje buvo chemikė moteris vardu Tapputi, kuri paminėta antrojo tūkstantmečio pr. m. e. [[dantiraštis|dantiraščio]] lentelėje Mesopotamijoje.
 
Archeologai Pyrge ([[Kipras]]) atrado tai, kas, kaip manoma, yra pasaulyje seniausi kvepalai. Kvepalams yra daugiau kaip 4 000 metų, jie buvo atrasti senovinėje parfumerijos gamykloje. Mažiausiai 60 [[distiliavimas|distiliavimo]] indų, maišymo dubenys, piltuvėliai ir kvepalų buteliukai buvo surasti 4 000 m² gamykloje.

Senais laikais žmonės naudojo [[vaistažolė|vaistažoles]] ir [[prieskonis|prieskonius]], tokius kaip [[migdolas|migdolai]], [[kalendra]], [[mirta]], spygliuočių [[sakai]], [[bergamotė]], bet ne [[gėlė|gėles]].

[[Persija|Persijos]] gydytojas ir chemikas [[Avicena]] įdiegė perdirbimo būdą, t. y. išgaudavo iš žiedų aliejų naudodamas distiliaciją (procedūra, dažniausiai naudojama šiandien). Iš pradžių jis eksperimentavo su [[rožė|rože]].
 
Iki jo atradimo skysti kvepalai buvo [[aliejus|aliejaus]] ir smulkintų [[vaistažolė|vaistažolių]] arba [[vainiklapis|vainiklapių]] mišiniai. Rožių vanduo buvo labiau rafinuotas ir nedelsiant tapo populiarus. Abi žalių sudedamųjų dalių ir distiliacijos technologijos darė didelę įtaką Europos parfumerijai ir moksliniams įvykiams, ypač [[chemija]]i. Parfumerijos žinios pasiekė [[Europa|Europą]] prieš XIV a. iš dalies dėka [[islamas|islamo]] paplitimo.

Pirmus šiuolaikinius kvepalus sukūrė [[vengrai]]. Šie kvepalai buvo pagaminti [[1370]] m. Vengrijos karalienės Elizabeth įsakymu iš iškvepinto [[aliejus|aliejaus]], sumaišyto su [[alkoholis|alkoholio]] tirpalu, ir buvo žinomi visoje Europoje kaip *Vengrijos vanduo*.

Parfumerijos menas klestėjo [[renesansas|renesanso]] [[Italija|Italijoje]] ir [[XVI amžius|XVI]] amžiuje, italų patobulinimai buvo įdiegti [[Prancūzija|Prancūzijoje]] [[Katerina Mediči|Katerinos Mediči]] asmeninio kvepalų gamintojo *Rene le Florentin''. Jo laboratorija buvo sujungta su jos apartamentais slaptu praėjimu, kad jokios formulės negalėtų būti pavogtos kelyje. Prancūzija greitai tapo Europos kvepalų ir kosmetinės gamybos centru. Gėlių auginimas kvepalams tapo pagrindine pramonės šaka Prancūzijos pietuose. Renesanso periodu kvepalai buvo panaudoti pirmiausiai karališkos šeimos ir turtuolių ir, kad paslėptų kūno kvapus, susidarančių dėl to meto higienos ypatumų. Iki XVIII a. aromatiniai augalai buvo auginami Prancūzijos Graso srityje, kad suteiktų augančiai kvepalų pramonei žaliavos.

## Šaltiniai
Grupė (algebra)

**Grupės** – paprasčiausia algebrinė struktūra, aibė, apibrėžiama vienintele binarine operacija (vidinės kompozicijos dėsniu), tenkinančia tam tikras aksiomas. Grupes ir jų savybes nagrinėja algebros mokslo šaka grupių teorija.

Grupės apibrėžimą tenkina dauguma nagrinėtų matematinių struktūrų. Pavyzdžiui, grupės sudėties atžvilgiu yra sveikųjų, racionaliųjų, realiųjų ir kompleksinių skaičių aibės, grupės daugybos atžvilgiu yra racionalieji skaičiai (be 0), realieji ir kompleksiniai skaičiai.

Grupės plačiai naudojamos matematikoje, kituose tiksliuosiuose moksluose, inžinerijoje. Pavyzdžiui, grupės naudojamos tiriant reliatyvumą, kvantinę mechaniką, dalelių fiziką, taip pat grupėmis išreikštos geometrinės transformacijos naudojamos chemijoje, kompiuterinėje grafikoje.

Grupės sąvoka atsirado 18 amžiuje.

## Savybės
Elementų aibė G vadinama grupe jai apibrėžto aibės elementų kompozicijos dėsnio * atžvilgiu, jei tenkina šias savybes:
;Uždarumas: Bet kokiems *a*, *b* G grupės elementams, kompozicijos * rezultatas *a* * *b* irgi priklauso tai grupei G.
;Asociatyvumas: Dėsnis * yra asociatyvus, t. y. (g_1 * g_2) * g_3 = g_1 * (g_2 * g_3), bet kokiems grupės G elementams g_1, g_2, g_3
;Vienetinis elementas: Egzistuoja neutralus elementas e (dar vadinamas grupės vienetu), su kuriuo teisinga lygybė e * g = g * e = g
;Atvirkštinis elementas: Kiekvienam elementui egzistuoja simetrinis elementas kompozicijos dėsnio atžvilgiu (dar vadinamas atvirkštiniu elementu), t. y. g * g^{-1} = g^{-1} * g = e (*g* – bet kuris grupės elementas, g^{-1} – simetrinis elementas iš tos pačios grupės.

### Abelio grupė
Jeigu kompozicijos dėsnis * yra komutatyvus, t. y. bet kokiems dviem grupės elementams a,b galioja sąryšis a*b=b*a, tokia algebrinė struktūra vadinama **Abelio grupe**.

## Pogrupiai
Grupės pogrupiu vadinami tokie grupės *G* poaibiai *H*, kurie tenkina savybes:
* bet kurių dviejų poaibio H elementų sandauga priklauso H;
* kiekvienam poaibio H elementui atvirkštinis elementas priklauso H.
Kiekvienas šias savybes tenkinantis pogrupis taip pat yra grupė.

Pavyzdžiui, racionalių skaičių aibė yra grupė sudėties atžvilgiu, o sveikųjų skaičių aibė yra šios grupės pogrupis.

## Šaltiniai
Dauginčiai (reikšmės)

**Dauginčiai** yra:

* kaimas Anykščių rajone;
* kaimas Kretingos rajone;
* kaimas Šiaulių rajone.
Daubėnai (Kretinga)

**Daubėnai** – kaimas Kretingos rajono savivaldybės vakarinėje dalyje, 3 km į pietus nuo Darbėnų. Tai vienintelė Lietuvoje gyvenvietė, kurioje viena greta kitos veikia 2 – privati ir valstybinė geležinkelio pervažos.

## Geografija

Sodybos išsimėtę kalvotoje, miškingoje teritorijoje, kurios centrinėje dalyje yra sodininkų bendrija. Rytinę dalį apima Daubėnų, pietvakarinį pakraštį – Žydiškių miškai. Kadangi gruntinis vanduo yra palyginti arti paviršiaus ir vyrauja nelaidžios pamatinės uolienos, aplinkiniai miškai yra pelkėti. Vyrauja spygliuočių medynai, pelkėtose vietose yra beržynų. Į vakarus stūkso Dimitravo ir Kadagynų miškai. Per kaimą iš dalies nekanalizuota vaga teka Tenžė, eina kelias , Bajorų–Priekulės geležinkelis. Miške į šiaurės rytus nuo Daubėnų įsteigtas Daubėnų pušies apsaugai skirtas genetinis draustinis.

## Istorija

Kaimas susiformavo XVII–XVIII a. Priklausė Darbėnų dvarui ir parapijai. 1846 m. jame buvo 7 dūmai. XIX a. pirmoje pusėje miškingoje žemėje susiformavo užusienis, priklausęs Daubėnų kaimo bendruomenei. Panaikinus baudžiavą, 1870 m. 39 kaimo ir užusienio valstiečiai mokėjo išperkamuosius žemės mokesčius Juozapo Tiškevičiaus Darbėnų dvarui. XVII–XIX a. kaime veikė dvejos kapinaitės, kuriose daugiausia laidoti nuo maro ir kitų užkrečiamų ligų mirę gyventojai.

1915 m. okupacinė vokiečių valdžia per kaimą nutiesė geležinkelį Bajorai–Priekulė (Kuršo sritis), sujungusį Vokietijos ir Rusijos geležinkelius.

1923 m. buvo 21 ūkis.

XX a. 9 dešimtmetyje įkurta Daubėnų sodų bendrija.

## Gyventojai

## Kultūros paveldas
* Daubėnų senovės gyvenvietė (I tūkst. II pusė – II tūkst. pr.)
* Daubėnų I senosios kapinės (XVII–XIX a.), vadinamos Markapiais
* Daubėnų II senosios kapinės (XVII–XIX a.), vadinamos Maro kapais

## Šaltiniai

## Nuorodos
* Irena Šeškevičienė. Kaimą tarp daubų atgaivino sodininkai. – Pajūrio naujienos – 2009, birželio 12
Žygintas Mačėnas

**Žygintas Mačėnas** – Lietuvos finansininkas.

## Biografija
Studijavo, baigė vadybą Baltijos vadybos institute (BMI), vadybos magistras (*International Executive MBA*), taip pat baigė ekonomikos studijas Vilniaus universitete ir Vytauto Didžiojo universitete.

Nuo 1992 m. dirba įmonių finansų srityje ir dalyvavo vykdant projektus Jungtinėje Karalystėje, Suomijoje, Lenkijoje, Rusijoje, Ukrainoje ir Baltijos valstybėse. Investicinės bankininkystės įmonės SUMMA Advisers vienas iš įkūrėjų ir Vadovaujantis Partneris. Prieš įkuriant SUMMA Advisers nuo 2002 iki 2012 m. buvo SEB Enskilda Lietuvos biuro vadovas, dar prieš tai PricewaterhouseCoopers Lietuvos biuro Įmonių finansų departamento vadovas.

## Šaltiniai
20th Century Studios

**20th Century Studios** – viena didžiausių JAV kino kompanijų, esanti *Century City*, Los Andžele.

„20th Century Fox“ anksčiau priklausė žiniasklaidos milžinei „News Corporation“, bet po jos skilimo tapo dukterine „21st Century Fox“ įmone.

Kino kompanijos pelningiausi filmai yra „Vienas namuose“, „Žvaigždžių karai“, „Svetimas prieš Grobuonį“, „Ledynmetis“.

## Istorija
Kino kompanija įkurta 1935 m. gegužės 31 d. susijungus kompanijoms „Fox Films“ (įkurta 1915 m.) ir „20th Century Pictures, Inc.“ (įkurta 1933 m.).

## Išnašos

## Nuorodos
* Oficiali svetainė
Nueve de Chulijas

**Nueve de Chulijas** (, alternatyvi rašyba: *9 de Julio*) – miestas Argentinoje, San Chuano provincijoje, Kapitalio departamente, San Chuano aglomeracijoje, tarp San Chuano ir Kausetės.

## Šaltiniai
Darius Lukminas

**Darius Lukminas** (g. 1968 m. vasario 9 d. Kaune) – Lietuvos krepšininkas, buvęs nacionalinės rinktinės žaidėjas, olimpietis.

1990–1996 m. žaidė Kauno „Žalgiryje“. 2006–2007 m. sezoną D. Lukminas pradėjo Kauno „Atlete“, tačiau 2007 m. vasario pradžioje perėjo į Vilniaus „Sakalus“. Sezono pabaigoje pabaigė karjerą. 2009–2010 m. sezoną D. Lukminas grįžo į krepšinį ir papildė Raseinių „Raseinių“ komandą.

## Pasiekimai
* 1996 metų olimpinių žaidynių bronzos medalio laimėtojas
* 1991, 1992, 1993, 1994, 1995, 1996 metų Lietuvos čempionas
* 1995 metų Europos vicečempionas
* 2010 metais RKL bronza

## Šaltiniai
Will Bynum

**Vilas Binumas** (; g. 1983 m. sausio 4 d. Čikagoje, Ilinojuje) – JAV krepšininkas, žaidžiantis Bostono „Celtics“ komandoje.

## Karjera
Pradėjo žaisti Crane gimnazijoje Čikagoje, 2003 m. turėjo žaisti Arizonos universitete, bet dėl nesutarimų su treneriu perėjo į Džordžijos Technologijos institutą, kur žaidė iki 2005 m. 2005 m. pasirašė kontraktą su Bostono „Celtics“, bet žaidė tik keliose ikisezoninėse rungtynėse. Vėliau žaidė NDBL lygos Roanoke „Dazzle“ komandoje, 2006 m. kovo mėnesį buvo pasirašęs 10 dienų sutartį su Golden State Warriors. 2006–2007 m. sezone žaidė Tel Avivo „Maccabi“ klube, kol 2008 m. liepos mėnesį buvo atleistas. 2008 m. liepą pasirašė dvejų metų kontraktą su Bolonijos „Virtus“ komanda, su galimybe išvykti į JAV žaisti NBA lygoje. 2008 m. liepos mėn. jis dalyvavo NBA vasaros lygoje. 2008 m. liepos 30 d. W. Bynumas pasirašė sutartį su Detroit „Pistons“ komanda.2014 m. spalio mėnesio 17d. buvo iškeistas į Joel Anthony Bostono „Celtics“ ekipai.

## Pasiekimai
* 2007 m. Izraelio čempionas

## Šaltiniai

## Nuorodos

* Eurolygos puslapis apie žaidėją
Juodupėnai (reikšmės)

**Juodupėnais** vadinami kaimai:

* Kretingos rajone;
* Šakių rajone;
* Vilkaviškio rajone;
* buvęs kaimas Rytų Prūsijos Pilkalnio apskrityje.
Laurence Harvey

**Laurence Harvey** (1928 m. spalio 1 d. Joniškyje – 1973 m. lapkričio 25 d.) – lietuvių kilmės (žydas pagal tautybę) kino aktorius atlikęs vaidmenis amerikietiškuose ir angliškuose filmuose.

## Biografija
Gimė Joniškyje žydų Ber (Boris) ir Ella Skikne šeimoje. Buvo jauniausias iš trijų sūnų. Tikras vardas *Zvi Mosheh (Hirsh) Skikne*, gimus vadintas *Laruschka Mischa Skikne*, šeimoje vadino *Hirshkeh*. 1933 m. šeima emigravo į Pietų Afriką, kur pasivadino anglišku vardu *Harry*. Augo Johanesburge. Po II pasaulimio karo apsigyveno Anglijoje. Čia pasirinko pseudonimą *Laurence Harvey*.

Buvo vedęs:
* Margaret Leighton (1957–1961), išsiskyrė
* Joan Perry Cohn (1968–1972), išsiskyrė
* Paulene Stone (1972–1973), susilaukė dukros Domino Harvey (1969–2005)

## Filmografija
* Welcome to Arrow Beach (1974)
* Night Watch (1973)
* Columbo: The Most Dangerous Match (1973)
* Escape to the Sun (1972)
* The Caterpillar (1972)
* WUSA (1970)
* The Deep (1970)
* The Magic Christian (1969)
* Rebus (1969)
* Kampf um Rom II – Der Verrat (1969)
* Chaikovskiy (1969)
* Assoluto naturale, L' (1969)
* Kampf um Rom I (1968)
* A Dandy in Aspic (1968)
* The Winter’s Tale (1968)
* Dial M for Murder (1967) (TV)
* The Spy with a Cold Nose (1966)
* Life at the Top (1965)
* Darling (1965)
* The Outrage (1964)
* Of Human Bondage (1964)
* The Ceremony (1963)
* The Running Man (1963)
* A Girl Named Tamiko (1963)
* The Manchurian Candidate (1962)
* The Wonderful World of the Brothers Grimm (1962)
* The Flood (1962) (TV)
* Walk on the Wild Side (1962)
* Summer and Smoke (1961)
* Two Loves (1961)
* BUtterfield 8 (1960)
* The Alamo (1960)
* Expresso Bongo (1960)
* The Long and the Short and the Tall (1960)
* Alfred Hitchcock Presents (1959)
* Room at the Top (1959)
* The Silent Enemy (1958)
* The Truth About Women (1957)
* After the Ball (1957)
* Three Men in a Boat (1956)
* Storm Over the Nile (1955)
* The Small Servant (1955)
* I Am a Camera (1955)
* Romeo and Juliet (1954)
* King Richard and the Crusaders (1954)
* The Good Die Young (1954)
* Innocents in Paris (1953)
* Women of Twilight (1953)
* Knights of the Round Table (1953)
* As You Like It (1953) (TV)
* I Believe in You (1952)
* A Killer Walks (1952)
* The Scarlet Thread (1951)
* There Is Another Sun (1951)
* Cairo Road (1950)
* The Black Rose (1950)
* Othello (1950) (TV)
* Landfall (1949)
* The Man from Yesterday (1949)
* Man on the Run (1948)
* House of Darkness (1948)
* The Dancing Years (1948)

## Nuorodos
* IMDB Laurence Harvey
* NNDB Laurence Harvey
* Laurence Harvey's Gravesite
* Kas tas Lorencas Harvėjus
Maurai

**Maurai** – bendras Šiaurės Afrikoje gyvenančių klajoklių berberų, kuriuos VII a. islamizavo arabai, pavadinimas. Po to maurai dalyvavo arabams užkariaujant Iberijos pusiasalį. Vėliau maurais vadinta musulmonų tauta, viduramžiais gyvenusi dabartinės Ispanijos teritorijoje (Al Andalusijoje). Tautos pavadinimas kildinamas nuo Romos provincijos Mauretanijos ar Mauritanijos karalystės. Maurai yra maišytos ispanų, arabų ir berberų kilmės. Tarp XI a. ir XVII a. buvo priversti persikelti į Šiaurės Afriką, daugiausiai dabartinį Maroką.

1911 m. Encyclopædia Britannica maurus apibūdina kaip protingus, mandagius ir neretai raštingus, nors tuo pat metu ganėtinai žiaurius ir kerštingus. Tai buvo grėsmingiausi piratai visoje Viduržemio jūroje. Tarp jų klestėjo vergovė. Encyclopædia Britannica taip pat rašo jog yra paplitusi klaidinga nuomonė jog maurai juodaodžiai. Iš tiesų tai baltaodžių rasė juodais plaukais bei akimis, nors oda dažnai daug patamsėjusi nuo saulės. Maurai taip pat apibūdinami kaip labai atsidavę savo islamiškam tikėjimui.

Mauro galva pasitaiko herbuose, tai vienas hieraldikos elementų. Šio elemento tiksli kilmė ir reikšmė nėra labai aiškūs. 

## Istorija
Maurai į Ispaniją ir Portugaliją atkeliavo iš Maroko. Ferdinando ir Izabelės kariuomenė Ispanijoje įveikė maurus, tačiau buvo pasirašyta taikos sutartis ir Ispanijoje gyveno ir katalikų, ir musulmonų. Tačiau krikščionys per prievartą pakrikštijo visus maurus. Dar ir dabar Ispanijoje švenčiama diena, kai ispanai nugalėjo maurus. Taip pat maurai buvo atkeliavę ir į Korsiką, Sardiniją bei Algarvę, kurių simbolis yra mauras apsirišęs juosta. Tai yra ir Ispanijos regiono Aragono simbolis.

## Maurų palikimas
Iki šių dienų yra išlikę tokie maurų pastatai, kaip Alhambra, Maurų rūmai Sevilijoje. Pastatai garsėja musulmonišku spalvingumu ir stiliumi.

## Šaltiniai
Berberai

**Berberai** – lingvistiškai giminingų Šiaurės Afrikos tautų grupė. Išvaizda berberai priklauso europidų rasei, nors dėl aktyvių kontaktų su šiaurės Užsachario Afrikos tautomis tarp piečiau gyvenančių tuaregų pasitaiko ir negridams būdingų veido ir odos bruožų. Iš viso priskaičiuojama apie 45 mln. žmonių. Gyvena Maroke, Alžyre, Tunise, Libijoje ir Egipte, kalnuotose ir dykumų vietovėse. Kalba įvairiomis afroazinėmis kalbomis. Daugiausia berberų yra Maroke (apie 24 mln.) ir Alžyre (18-19 mln.). Beveik visi berberai yra musulmonai.

## Istorija
Visi berberai yra senųjų šiaurės Afrikos gyventojų garamantų palikuonys. VII a. Šiaurės Afrikos gyventojus užkariavo arabai, kurie vietinius gyventojus atvertė į islamą. Nuo tada šios tautos vadinamos berberais.

## Tautos

Svarbiausios berberų tautos yra šios:
* Kabilai (Alžyro šiaurė)
* Rifainai (Maroko šiaurė)
* Amazigai (Maroko centras)
* Šenva (Alžyro šiaurė)
* Šavisai (Alžyro šiaurė)
* Tuaregai (Sahara)
* Šleuhai (Maroko vakarinė dalis)
* Sacharos berberai (jų tarpe mzabitai. Šiaurinė Sachara)

## Galerija

Vaizdas:Berber warriors show.JPG|Berberų kariai iš Agadiro (Marokas)
Vaizdas:Prehistory-draa16.jpg|alt=|Senoviniai berberų užrašai pietų Maroke
Vaizdas:I-cale3.1bp.jpg|alt=|Senoviniai berberų užrašai Kanarų salose
Vaizdas:ASC Leiden - van Achterberg Collection - 15 - 54 - Un sol rocheux avec des textes dans le script Tifinagh - Youfa Hakit, Tassili N'Ahaggar, Algérie - Décembre 1984.jpg|alt=|Senovės berberų užrašai pietų Alžyre
Nacionalinė ledo ritulio lyga

**Nacionalinė ledo ritulio lyga** ( (**NHL**),  (**LNH**)) – Šiaurės Amerikos ledo ritulio lyga, kuri laikoma pačia stipriausia ledo ritulio lyga pasaulyje. Įkurta 1917 m. Kanadoje, Monrealyje.

Kasmet geriausia komanda, laimėjusi atkrintamųjų varžybų ciklą ir finalą, gauna Stenlio taurę.

## Komandos
Šiuo metu NHL rungtyniauja 31 komanda (24 yra iš JAV ir 7 iš Kanados), žaidžiančių 2 konferencijose, kurios suskirstytos į 4 divizionus:

* Rytų konferencija
** Atlanto divizionas
*** Bostono Bruins
*** Bafalo Sabres
*** Detroito Red Wings
*** Floridos Panthers
*** Monrealio Canadiens
*** Otavos Senators
*** Tampos Bėjaus Lightning
*** Toronto Maple Leafs
** Metropoliteno divizionas
*** Filadelfijos Flyers
*** Karolinos Hurricanes
*** Kolumbo Blue Jackets
*** Naujojo Džersio Devils
*** Niujorko Islanders
*** Niujorko Rangers
*** Pitsburgo Penguins
*** Vašingtono Capitals

* Vakarų konferencija
** Centrinis divizionas
*** Čikagos Blackhawks
*** Dalaso Stars
*** Kolorado Avalanche
*** Minesotos Wild
*** Nešvilio Predators
*** Sent Luiso Blues
*** Vinipego Jets
** Ramiojo vandenyno divizionas
*** Anaheimo Ducks
*** Arizonos Coyotes
*** Edmontono Oilers
*** Kalgario Flames
*** Los Andželo Kings
*** San Chosė Sharks
*** Vankuverio Canucks
*** Vegaso Golden Knights

## Nuorodos
* NHL oficiali svetainė
* NHL Žaidėjų Asociacija (NHLPA)
Arsenopiritas

**Arsenopiritas** – mineralas, geležies ir arseno sulfidas (FeAsS). 

Kristalai monoklininės singonijos, prizmiški, jų sienelės dažnai būna štrichuotos. Randami dvynukai, epitaksiniai suaugimai su galenitu ir pirotinu, druzos, grūdėti agregatai. Alavo baltos spalvos, pilkai juodo brėžio, metalinio blizgesio, tobulo skalumo, nelygaus lūžio, trapus, elektros laidininkas. Sudavus plaktuku arba trinant, skleidžia česnako kvapą. Kietumas 5,5-6, tankis 5,9-6,3.

Susidaro hidroterminiu, metasomatiniu būdu.

Naudojamas arsenui ir jo junginiams gauti.

## Šaltiniai
San Luiso provincija

**San Luiso provincija** () – provincija centrinėje Argentinoje. Šiaurėje ribojasi su La Riochos, rytuose – su Kordobos, pietuose – su La Pampos, vakaruose – su Mendosos, šiaurės vakaruose – su San Chuano provincijomis. Administracinis centras – San Luisas.

## Geografija
Pietinę ir centrinę provincijos dalis užima plokščios pampų lygumos. Šiaurinė dalis priklauso Kujo ir pampų kalnagūbrių regionui. Šioje provincijos dalyje iškilę San Luiso ir Komečingoneso kalnagūbriai, o šiaurės vakaruose – Gvajagvaso, Kantanalio, Kichadaso, Alto Penkoso kalnagūbriai. Tarp šių kalnagūbrių grupių įsiterpusi Pampa de las Salinaso dubuma.

Klimatas vidutinių platumų, kontinentinis; daugiausia sausas. Tačiau dėl kalnagūbrių įtakos (rytiniuose šlaituose iškrinta gerokai daugiau kritulių nei vakariniuose) susiformuoja atskiri mikroklimatai, pavyzdžiui, Vilja de Merlo kurortiniame mieste. San Luise metinė oro temperatūra yra 17&nbsp;°C, tačiau skirtingu metų laiku ji labai svyruoja – nuo 3&nbsp;°C iki 33&nbsp;°C.

Visu vakariniu provincijos pakraščiu teka Desagvaderas (dalis jo vadinama Saladu). Šiaurinėje San Luiso provincijos dalyje upių tinklas gerokai tankesnis nei pietinėje. Svarbiausios upės – Kvintas ir Konlara. Pampoje yra daug nedidelių ežerėlių, o šiaurinėje dalyje – didelių druskos ežerų: Pampa de las Salinasas, Saline del Bebederas, Salina Pampa de las Latasas. Yra Kichadaso kalnų nacionalinis parkas.

## Ekonomika
Didžiuosiuose miestuose išvystyta tekstilės, maisto, popieriaus ir kartono, keramikos, statybinių medžiagų, plastiko pramonė. Gyvulininkystė, javų (daugiausiai kukurūzų) auginimas. Yra kalkių ir marmuro telkiniai, taip pat išgaunamas uranas, druska ir volframas.

## Gyventojai
San Luiso provincijoje gyvena virš 500 tūkst. gyventojų; iš jų apie trečdalį San Luiso mieste. Dauguma gyventojų susitelkę teritorijos šiaurės rytuose – derlingesniuose kalnagūbrių slėniuose. Daug rečiau gyvenamos pampų lygumos ir šiaurės vakarų įduba.

Didžiausi miestai (2010 m.):
* San Luisas (169,9 tūkst. gyventojų)
* Vilja Mersedesas (111,3)
* Merlas (17,0)
* La Punta (13,1)
* Chuana Koslėjus (12,4)
* Chusto Daraktas (10,1)
* Kinesas (7,4)
* La Toma (7,3)
* Tilisarao (6,2)
* Santa Rosa de Konlara (5,5)
* Konkaranas (5,1)

## Šaltiniai

## Nuorodos
* Oficiali svetainė 
* Provincijos žemėlapis
* Turizmas San Luiso provincijoje
Kauno gaisrinė

**Kauno miesto gaisrinė** yra Kauno miesto centre, į pietus nuo centrinio pašto, priešais Nemuno salą. Architektūros paminklas.

Pastatyta 1930 m. Nemuno ir I. Kanto gatvių sankirtoje, kur seniau veikė Pieno turgus (architektas Edmundas Frykas, konstruktorius Pranas Markūnas). Atidarymo iškilmėse dalyvavo Kauno burmistras Jonas Vileišis, švietimo ministras Konstantinas Šakenis, kun. Juozas Tumas-Vaižgantas.

Pastatas tebeatlieka Kauno ugniagesių centro funkcijas, savo architektūra išsiskiriantis tarp tokios paskirties pastatų Lietuvoje.  Pastaraisiais metais atnaujinta požeminė pėsčiųjų perėja („ugniagesių tunelis“), vedanti po Karaliaus Mindaugo prospektu, pėstiesiems ties I. Kanto gatve nutiestas Nemuno salos tiltas.

## Šaltiniai
Juozas Vaičkus

**Juozas Vaičkus** (1885 m. balandžio 16 d. Zastaučiuose, Telšių apskritis, Rusijos imperija – 1935 m. balandžio 7 d. Kaune) – Valstybės teatro režisierius.

## Biografija
J. Vaičkus 1905 m. Sankt Peterburge suorganizavo vadinamąjį Skrajojamajį teatrą. 1916 m. jis įkūrė pirmąją lietuvių teatro studiją, išugdė pirmuosius profesionalius lietuvių aktorius: O. Kurmytę, T. Vaičiūnienę, P. Kubertavičių, J. Stanulį.

1919 m. jis įsitraukė į Lietuvių meno kūrėjų draugiją ir pradėjo teatrinę veiklą Kaune. 1920 m. sausio 19 d. Kauno teatro rūmuose įvyko pirmasis vaidyklos spektaklis – J. Vaičkaus režisuota H. Zudermano pjesė „Joninės“. Vėliau, kilus nesutarimams, J. Vaičkus iš teatro pasitraukė. 1923–1928 m. jis dirbo JAV, Holivude studijavo kino meną.

1931 m. J. Vaičkus sugrįžo į Lietuvą. Kaune jis įsteigė privačią Vaidybos studiją, kurioje mokėsi virš 100 mokinių. Po metų studijoje jau buvo vaidinami spektakliai. Kartu su operatoriumi A. Žibu J. Vaičkus sukūrė dokumentinius filmus apie poeto Maironio laidotuves ir Palangą. 1932 m. J. Vaičkus įsteigė lietuviškų filmų kūrimo bendrovę „Lietfilmas“, norėjo kurti vaidybinius filmus. Daliai J. Vaičkaus mokinių perėjus pas režisierių A. Oleką-Žilinską, rengti projektai nutrūko.

J. Vaičkus mirė 1935 m. Palaidotas Kauno Eigulių kapinėse.

## Šaltiniai

## Nuorodos
* Apie J. Vaičkų 
* Žymūs Kauno žmonės
Besta deild karla

**Geriausioji vyrų futbolo lyga** () – Islandijos futbolo aukščiausioji lyga, kurioje žaidžia 12 stipriausių šalies futbolo klubų komandų. Lyga įkurta 1912 m. Dėl šalto klimato sezonas prasideda pavasarį ir baigiasi rudens pradžioje. Čempionai atstovauja Islandijai UEFA čempionų lygoje. Dvi paskutines vietas užėmusios komandos iškrenta į I divizioną (*[[1. deild karla]]*), jas pakeičia dvi geriausios *1. deild karla* komandos.

## Istorija

Lyga įkurta 1912 m., iš pradžių joje žaidė tik pavienės komandos, 1913–1914 m. čempionų titulas be kovos skirtas „Fram“ klubui, kadangi daugiau norinčiųjų dalyvauti neatsirado. Vėliau dalyvių skaičius palaipsniui didėjo, kol pasiekė 12. Pandemijos metu 2020 m. varžybos buvo nutrauktos, o titulas skirtas tuo metu pirmavusiai komandai.

Pagal rėmėjus lyga vadinosi:
* 1992 m. Samskipadeild
* 1993 m. Getraunadeild
* 1994 m. Trópídeild
* 1995–1997 m. Sjóvá-Almennra deild
* 1998–2000 m. Landssímadeild
* 2001–2002 m. Símadeild
* 2003–2008 m. Landsbankadeild
* 2009–2021 m. Pepsideild


Landsbankadeild.jpg | Emblema 2003–2008 m.


## Dalyviai

; **2025 m. [[Besta deild karla]]:**
Akureirio KA  Stjarnan  FH  Breiðablik  Reikjaviko KR  Reikjaviko „Valur“  Reikjaviko „Víkingur“  Fram  ÍA Akranes  Vestri  IBV  UMF Afturelding


## Titulai

Per 1912–2024 m. čempionais tapo 11 klubų. Sėkmingiausias – KR Reykjavik (27 kartai).

|-
| KR Reykjavik ||  || 1912, 1919, 1926, 1927, 1928, 1929, 1931, 1932, 1934, 1941, 1948, 1949, 1950, 1952, 1955, 1959, 1961, 1963, 1965, 1968, 1999, 2000, 2002, 2003, 2011, 2013, 2019
|-
| Valur Reykjavik ||  || 1930, 1933, 1935, 1936, 1937, 1938, 1940, 1942, 1943, 1944, 1945, 1956, 1966, 1967, 1976, 1978, 1980, 1985, 1987, 2007, 2017, 2018, 2020
|-
| IA Akranes ||  || 1951, 1953, 1954, 1957, 1958, 1960, 1970, 1974, 1975, 1977, 1983, 1984, 1992, 1993, 1994, 1995, 1996, 2001
|-
| Fram Reykjavik ||  || 1913, 1914, 1915, 1916, 1917, 1918, 1921, 1922, 1923, 1925, 1939, 1946, 1947, 1962, 1972, 1986, 1988, 1990
|-
| FH Hafnarfjordur ||  || 2004, 2005, 2006, 2008, 2009, 2012, 2015, 2016
|-
| Vikingur Reykjavik ||  || 1920, 1924, 1981, 1982, 1991, 2021, 2023, 2025
|-
| IF Keflavik ||  || 1964, 1969, 1971, 1973
|-
| IBV Vestmannaeyjar ||  || 1979, 1997, 1998
|-
| Breidablik Kopavogur ||  || 2010, 2022, 2024
|-
| KA Akureyri ||  || 1989
|-
| Stjarnan Gardabaer ||  || 2014
|}

## Šaltiniai

## Nuorodos
* Lygos svetainė 
* Rsssf.org
** Iceland - List of Champions
** Iceland Final League Tables 1912-1998
* Samtlige mestre fra Island (Foot.dk)
* SOCCERWAY
* Championships - List of First Level Champions (Icelandfootball.net)
Išlaidos

**Išlaidos** gali reikšti:
* Sumokėti pinigai, taip pat išmokėtas darbo užmokestis – Kasinės išlaidos;
* Sunaudotos medžiagos, elektra, nusidėvėjimas, apskaičiuotas darbo užmokestis – Faktinės išlaidos.
Valakai

**Valakai** yra:

* sklypo vienetas – valakas;
* tauta – Valakai;
* kaimai Lietuvoje:
** Joniškio rajone;
** Kėdainių rajone;
** Kupiškio rajone;
** Pasvalio rajone;
** Šiaulių rajone.
Orestas Buitkus

**Orestas Buitkus** (g. 1975 m. balandžio 11 d.) – buvęs Lietuvos futbolininkas, atstovavęs šalies nacionalinę rinktinę.

Iki 2006 m. gegužės mėn. už nacionalinę vyrų futbolo rinktinę buvo sužaidęs 29 rungtynes ir pelnė 6 įvarčius. Vienintelis lietuvis, įmušęs įvartį į Brazilijos rinktinės vartus.

2009 m. rungtyniavo Italijos 4 diviziono klube *AC Isola Liri*. 2010 m. birželio pabaigoje sugrįžo į Lietuvą, Tauragės „Tauras“ komandą.

## Pasiekimai

* Latvijos čempionato laimėtojas: 1999, 2000, 2001, 2002, 2003, 2004 m.
* Latvijos futbolo taurės laimėtojas: 2000, 2001, 2002 m.

## Įvarčiai rinktinėje

## Išnašos
Fulda

**Fulda** () – miestas centrinėje Vokietijoje, Heseno žemėje, prie Fuldos upės. Apygardos centras. 63,7 tūkst. gyventojų (2004 m.).

744 m. Fuldoje įkurtas benediktinų vienuolynas. Taip pat buvo Karolio Didžiojo karinis postas kovoje su Saksonijos žemėmis. Fulda buvo vienas pagrindinių Karolingų dinastijos centrų. Vienuolyne tarnavo Šv. Bonifacijus, kuris buvo vienas pagrindinių kovos prieš fryzus veikėjų. Jį pakeitęs Šv. Lulas įkūrė Hersfeldo abatiją. Iki pat 1802 m. Fuldą ir jos apylinkes valdė atskiras kunigaikštis, pavaldus Šv. Romos imperijos sąjungai.

Fulda – svarbus naftos chemijos (ypač padangų) centras. Taip pat popieriaus, maisto, elektronikos ir kita pramonė.

## Nuorodos
* Oficiali svetainė (vokiečių k.)
Ostrolenka

**Ostrolenkà**  () – miestas šiaurės rytų Lenkijoje, Mazovijos vaivadijoje, 120 km į šiaurės rytus nuo Varšuvos, prie Narevo upės. Apskrities centras, turi miesto-apskrities statusą. 54,1 tūkst. gyventojų (2005 m.). Svarbus pramonės centras – yra didelė celiuliozės gamykla, šiluminė elektrinė, maisto gamyba. Veikia 2 aukštosios mokyklos, kolegija, krašto muziejus, Lapkričio sukilimo mauzoliejus, teatras. Yra istorinių paminklų, 1995 m. pastatytas A. Madalinskio tiltas (*Most Madalińskiego*).

## Istorija

Ostrolenka pirmąkart minima XI a. XI–XII a. Ostrolenkos vietoje buvo pilis, o kairiajame Narevo krante – prekyvietė. Miesto teises gavo 1373 m. XIX a. miestas buvo Lomžos gubernijos Ostrolenkos apskrities centras.

## Nuorodos

* Oficiali svetainė (lenkų k.)
Saulius Štombergas

**Saulius Štombergas** (g. 1973 m. gruodžio 14 d. Klaipėdoje) – vienas geriausių Lietuvos krepšininkų, buvęs nacionalinės rinktinės kapitonas, baigęs profesionalaus krepšininko karjerą.

2004 m. krepšininkui suteikta garbė nešti Lietuvos vėliavą Atėnų olimpinių žaidynių atidarymo ceremonijoje.
2007 m. birželio 20 d. oficialiai paskelbė, kad baigia profesionalaus krepšininko karjerą. Tačiau pratęsė karjerą 2009 m. liepos 9 d. sudarė vienerių metų sutartį su Kazanės „Unics“ klubu , tačiau sezono pabaigoje ji nebuvo pratęsta.

2011 m. sausio 21 d. tapo Kauno Žalgirio-Sabonio mokyklos vyr. trenerio asistentu. 2011 m. lapkričio 9 d. tapo Kauno „Žalgirio“ vyr. trenerio asistentu.

2013 m. spalio 28 d. tapo Kauno „Žalgirio“ vyriausiuoju treneriu. 2014 m. balandžio 8 d. atsistatydino iš vyriausiojo trenerio pareigų.

## Pasiekimai
* 1995 metų Europos vicečempionas
* 2003 metų Europos čempionas
* 1996, 2000 metų Olimpinių žaidynių bronzos medalio laimėtojas
* 1993, 1998, 1999, 2003 LKL čempionas
* 1999 metų NEBL čempionas
* 1999 metų Eurolygos čempionas
* 1998 metų Europos visų žvaigždžių rungtynių dalyvis
* 2001 metų Ispanijos lygos visų žvaigždžių rungtynių dalyvis
* 2001 metų Eurolygos vicečempionas
* 2002 metų Turkijos lygos ir taurės laimėtojas
* 2003 metų Europos krepšinio čempionato laimėtojas
* 2004 metų FIBA Europos Lygos visų žvaigždžių rungtynių dalyvis
* 2004 metų FIBA Europos Lygos čempionas
* 2004, 2007 metų Rusijos vicečempionas
* 2004 metų Turkijos prezidento taurės laimėtojas
* 2005 metų Turkijos taurės laimėtojas
* 2007 metų Rusijos taurės vicečempionas
* 2007 metais išrinktas į trečiąjį simbolinį geriausių Rusijos lygos žaidėjų penketą
* 2008 NKL vicečempionas

## Šaltiniai
Šiaurės Korėjos vona

**Vona** – Šiaurės Korėjos piniginis vienetas, dalijamas į 100 *čonų*.

## Istorija
Vona tapo Šiaurės Korėjos piniginiu vienetu 1945 m. kuomet pakeitė Korėjos jeną. 1959 m. jos vertė buvo pakeista santykiu 100:1.

Kaip ir daugumoje socialistinių valstybių, Šiaurės Korėjos vona skirta tik šalies piliečiams, o besilankantiems šalyje Prekybos Bankas išleido atskirą valiutą. Tačiau Šiaurės Korėjoje yra dvi užsieniečiams skirtų valiutos sertifikatų rūšys: viena skirta „socialistinių respublikų“ piliečiams (raudonos spalvos), o kita – „kapitalistinių valstybių“ piliečiams (mėlynos ir žalios spalvų). Kadangi užsieniečiai dažnai atsiskaito kitomis valiutomis, ypač eurais, sertifikatai pastaruoju metu smarkiai nuvertėjo.

2001 m. Šiaurės Korėjos vyriausybė atsisakė legendinio santykio 2.16 vonos už vieną dolerį (kalbama, jog jis kilo iš Kim Čen Iro gimimo datos, vasario 16 d.), o dabar šalies bankai laikosi santykio, artimesnio juodosios rinkos kursui. Tačiau itin aukšta infliacija taip smarkiai sumažino Šiaurės Korėjos vonos vertę, jog manoma, kad dabar ji verta tiek pat, kiek Pietų Korėjos vona. Bet kokiu atveju, JAV doleris ir kitos valiutos Šiaurės Korėjos juodojoje rinkoje vertos daugiau nei oficialiai skelbiama.

## Monetos

Monetos su viena žvaigžde skirtos „socialistinių respublikų“ piliečiams, o su dviem – „kapitalistinių valstybių piliečiams“.

## Banknotai

1978 m. banknotų serijos užsienio sertifikatai skyrėsi antspaudais bei serijos numerių spalvomis:

1988 m. Prekybos Bankas išleido dvi užsienio sertifikatų serijas. Jas abi sudarė 1 čona, 2 čonos, 5 čonos, 10 čonų, 50 čonų, ₩1, ₩5, ₩10 ir ₩50. Čonų banknotų dizainas paprastas, su spalvotu fonu ir verte, socialistinės vonos banknotai vaizduoja Tarptautinę Draugystės Parodą, o kapitalistinės – Čolimos statulą.
 

Nors tai neįprasta, 100, 1000 ir 5000 vonų banknotų dizainas beveik vienodas, vaizduojantis tuos pačius objektus (tik skirtingų spalvų). Praeityje Šiaurės Korėja yra išleidusi visą seriją visiškai vienodo dizaino užsieniečiams skirtų valiutos sertifikatų, įskaitant spalvą – skyrėsi tik jų vertės.
Ledynų nacionalinis parkas

**Ledynų nacionalinis parkas** () – saugoma gamtos teritorija Patagonijos pietvakariuose, Argentinoje, Santa Kruso provincijoje, šalia Čilės sienos. Plotas 445 900 hektarų. Parkas apima du didelius ledyninės kilmės ežerus ir kelis mažesnius ežerus.

Parko pavadinimas susijęs su daugybe jame ir aplink esančių ledynų, kurių žinomiausi yra Perito Moreno ledynas, Upsalos ledynas, kurio plotas yra apie 1000 km², Spegazzini ledynas. Yra du didelis ežerai: Archentinas ir Vjedma. Čia prasideda Santa Kruso upė. Ežerus ir ledynus supa įspūdingos Andų viršukalnės: Ficrojus, Torės kalnas ir kt.

Klimatas jūrinis, drėgnas, dažni vėjai nuo Ramiojo vandenyno. Sninga šaltaisiais mėnesiais.

Stambiausi gyvūnai – guanakai, pumos, paukščiai – kondorai, nandu.

## Šaltiniai
Butrinto nacionalinis parkas

**Butrinto nacionalinis parkas** sukurtas 2000 m. kovo mėnesį pietinėje Albanijoje. Jis apima 29&nbsp;km² istorinio landšafto, kuriame saugomi archeologiniai paminklai ir gamtinė aplinka.

Butrinto nacionalinis parkas priklauso UNESCO pasaulio paveldo objektų sąrašui. Tai viena svarbiausių šalies archeologijai vietų, nes radiniai čia apima laikotarpį nuo bronzos amžiaus iki XIX a. Dalis svarbiausių paminklų yra išlikę, tarp jų miesto sienos, Didžioji bazilika, teatras ir Venecijos pilys. Archeologinius paminklus supa miškai, kurių sudėtinga ekosistema susijusi su šalia esančiu Butrinto ežeru, kuris per Vivari protaką išteka į Jonijos jūrą. Dėl istorinių paminklų ir gamtinės aplinkos derinio Butrintas turistų yra mėgstamas jau nuo XVIII-XIX a.

Parkas įkurtas bendradarbiaujant Albanijos kultūros ministerijai, 2002–04 m. vadovaujamai Edi Ramos, ir UNESCO, ICROM ir ICOMOS. Pagrindinis tikslas buvo sukurti subalansuotą kultūrinio paveldo objektą, įtraukiant vietos bendruomenes ir nacionalinis institucijas. ŠIs parkas turėjo būti pavyzdiniu modeliu kitiems Albanijos parkams. Vadovaujant pirmajam parko direktoriui Auron Tare, jis tapo svarbiu praktinių mokymų centru archeologinių metodikų taikymo srityje. Parkas organizuoja teatro, koncertinius pasirodymus. 2005 m. parką aplankė 55 000 turistų.
Karakulis (Tadžikija)

**Karakulis** arba **Kara Kulis** () – nenuotakus druskingas ežeras šiaurės rytų Tadžikistane, Kalnų Badachšane, Pamyro kalnuose (3914 m aukštyje), palei Chorogo-Ošo kelią. Skersmuo – 25 km. Susidarė prieš 5 mln. metų įsirėžusio meteorito krateryje (kraterio skersmuo – 45 km). Iš pietų pusės į ežerą giliai įsiterpia pusiasalis, kuris Karakulį dalina į du baseinus. Rytinio baseino gylis 13–22,5 m, vakarinio – 221–236 m.

Įteka Karadžiglos, Karato ir Muzkolo upės. Užšalęs nuo lapkričio iki balandžio.

## Nuorodos
* Kosminės nuotraukos
Kazanės UNIKS

**Kazanės „UNIKS“** () – Rusijos krepšinio klubas, iš Tatarstano sostinės Kazanės.

Santrumpa UNIKS reiškia „UNIversitetas – Kultūra – Sportas“ (*Университет – Культура – Спорт*).

## Istorija

Komanda įkurta 1991 metais. Didžiausia komandos pergalė yra Rusijos čempionato sidabras 2001 ir 2004 metais, bei FIBA Europos Lygos nugalėtojų titulas. 2003 komanda tapo FIBA-Europos Čempionų taurės Šiaurės konferencijos nugalėtojais.

Po gan nesėkmingo 2005–2006 metų sezono „Unics“ vyriausiuoju treneriu tapo lietuvis Antanas Sireika, į komandą su buvusiu nacionalinės rinktinės treneriu atėjo ir jo padėjėjas Gintaras Krapikas, bei buvęs Kauno „Žalgirio“ lyderis Darjušas Lavrinovičius. Komandoje iš seniau liko ir dar du lietuviai krepšininkai – Saulius Štombergas bei Kšyštofas Lavrinovičius, o komandos trenerio asistentu ir toliau dirba Valdemaras Chomičius. Tačiau po 2006–2007 m. sezono klubą paliko Kšyštofas Lavrinovičius, persikėlęs į Sienos MdP ekipą, bei profesionalaus krepšininko karjerą baigęs Saulius Štombergas.

2010–2011 m. UNIKS debiutavo „Eurolygoje“ ir laimėjo Europos taurę. Komandą link trofėjaus atvedė Markas Popovičius, Macejus Lampė, Terelas Lidėjus. Vėliau Kazanės komanda dar du kartus pasiekė Europos taurės finalą (2014 ir 2021 m.), bei pateko į „Eurolygą“. 2022 m., prasidėjus karui Ukrainoje, komanda pašalinta iš „Eurolygos“.

## Pasiekimai

* Europos taurė – 2011 m.
* VTB lyga – 2023 m.
* FIBA Europos Čempionų taurės šiaurės konferencija – 2003 m.
* Rusijos krepšinio taurė – 2003, 2009, 2014 m.
* Europos Iššūkio taurė – 2004 m.

## Lietuviai
* Eurelijus Žukauskas (2002–2004 m.)
* Saulius Štombergas (2003–2004, 2005–2007, 2009–2010 m.)
* Kšyštof Lavrinovič (2005–2007 m.)
* Darjuš Lavrinovič (2006–2008 m.)
* Artūras Milaknis (2015–2016 m.)
* Antanas Sireika (treneris, 2006–2008 m.)
* Valdemaras Chomičius (treneris, 2009–2010 m.)

## Treneriai


*  Aleksandras Zriadčikovas (1994–96 m.)
*  Georgijus Koroliovas (1996–98 m.)
*  Draganas Višnevacas (1998 m.)
*  Jevgenijus Kovalenka (1998–00 m.)
*  Stanislavas Jeriominas (2000–06, 2013 m.)
*  Antanas Sireika (2006–08 m.)
*  Aco Petrovičius (2008–09, 2012–2013 m.)
*  Valdemaras Chomičius (2009–10 m.)
*  Jevgenijus Pašutinas (2010–12, 2014–17 m.)
*  Andrea Trinkjeris (2013–2014 m.)
*  Argiris Pedulakis (2014 m.)
*  Dimitris Priftis (2017–2021 m.)
*  Velimiras Perasovičius (2021– m.)


## Nuorodos

* Oficialus puslapis
Anderseno debiutas

**Anderseno debiutas** – šachmatų debiutas. Pradedamas **1.a3** ėjimu. Pavadintas šachmatininko Adolfo Anderseno garbei. Jis 3 kartus šiuo ėjimu pradėjo partiją mače prieš Polą Morfį.

Debiutas gana retas, nes juo mažai pasiekiama vystant figūras ar užimant centrą. Kai kuriais atvejais baltųjų debiute **1.a3** ėjimas gali būti naudingas, bet prarasti tempą pirmuoju ėjimu neverta. Kadangi Anderseno ėjimas retai naudojamas, jis laikomas nestandartiniu ėjimu ir klasifikuojamas A00 numeriu Šachmatų debiutų enciklopedijoje.

**1.a3** nėra pats blogiausias debiutinis ėjimas. Nors tai ir nėra pats konstruktyviausias ėjimas, tačiau jis nėra ir destruktyvus, kaip, pavyzdžiui, **1.f3** (Barneso debiutas). Kai kurie žaidėjai šį debiutą naudoja siekdami psichologinio efekto arba tikisi, kad jis padės kaunantis prieš oponentą geriau išmanantį debiutų teoriją.

Tarp populiarių atsakų į Anderseno debiutą yra ėjimai **1…d5** kuriuo be užuolankų pretenduojama į lentos centrą ir **1…g6**, kuris parengia flanketo rikį prieš santykinai susilpnėjusį baltųjų valdovės flangą. Atsakas **1…e5** taip pat galimas, tačiau baltieji tada gali žaisti **2.c4**, virstantį Siciliškąja gynyba, tik atvirkščiomis spalvomis, kurioje pėstininkas a3 laukelyje gali būti naudingas. Kitas variantas – **2.e4 Žf6 3.Žc3**, virstantis Mengarinio debiutu.
Selektyvieji serotonino reabsorbcijos inhibitoriai

**Selektyvieji serotonino reabsorbcijos inhibitoriai**, **SSRI** (angliško pavadinimo „Selective serotonin reuptake inhibitor“ abreviatūra) – grupė antidepresantų, nerimo, asmenybės sutrikimus šalinančių vaistų, tokių, kaip fluoksetinas, dapoksetinas, sertralinas.

## Veikimo mechanizmas
Signalas tarp dviejų nervinių ląstelių sinapse perduodamas neuromediatoriais. Kai siunčiančioji ląstelė į sinapsinį plyšį išskiria mediatorius, priimančiosios ląstelės receptoriai aptinka konkretaus mediatoriaus buvimą ir siunčia signalą tolyn, o mediatorius atsijungia nuo priimančios ląstelės ir sugrąžinamas į siunčiančiąją ląstelę. Čia ir pasireiškia serotonino reabsorbcijos inhibitoriai, kurie inhibituoja (o priklausomai nuo koncentracijos gali ir blokuoti) mediatoriaus absorbciją į siunčiančiąją ląstelę. Neabsorbuotas siunčiančiojoje ląstelėje serotoninas pasilieka sinapsiniame plyšyje ir veikia receptorius pakartotinai (serotonino koncentracija sąlyginai didėja). Manoma, kad su serotonino kiekio patologiniais pokyčiais susiję nuotaikos pokyčiai, nerimas, depresija, šizofrenija, anhedonija.

Skirtingai nuo triciklinių antidepresantų (TCA), dauguma SSRI preparatų ženkliai veikia tik serotonino, bet ne kitų neuromediatorių koncentracijos pokytį (išimtis: fluoksetinas), todėl paprastai laikomi saugesniais. Nors nėra ryškaus efektyvumų skirtumo tarp SSRI ir TCA, kurie buvo naudojami prieš atsirandant SSRI, bet SSRI toksinė dozė yra didesnė, todėl sudėtinga jais piktnaudžiauti, norint nusižudyti, be to, jiems atsiradus buvo manoma, kad SSRI turi mažiau ir švelnesnių šalutinių poveikių.

## Poveikio tyrimai
Nors SSRI nepageidaujamų pašalinių poveikių tyrimas niekada nebuvo nutrūkęs, visuomenėje netyla diskusijos jų naudingumo tema. Visgi 2018 m. paskelbtas iki tol didžiausias antidepresantų tyrimas, publikuotas prestižiniame „The Lancet“ žurnale, kuris apibendrino daugiau kaip 100 tūkstančių žmonių duomenis, aiškiai įrodė, jog visi iki vieno antidepresantai yra veiksmingi, veikia geriau nei placebo, tarpusavyje labiausiai skiriasi šalutiniais poveikiais. Tyrimo autoriai tikisi, jog šis tyrimas kartą ir visiems laikams užkirs kelią tolimesnėms abejonėms dėl vaistų veiksmingumo ir kad daugiau nei vienam pacientui neteks kentėti negaunant efektyvaus ir įrodyto gydymo.

## Išnašos
Tadžikų kalba

**Tadžikų kalba** (тоҷикӣ, تاجیکی‎, tojikí) – persų kalbos variantas, vartojamas Vidurinėje Azijoje. Tai indoeuropiečių kalba, priklausanti iranėnų kalbų grupei. Tadžikų kalbos varotojai daugiausia gyvena Tadžikistane ir vakarų Pakistane. Tai oficiali Tadžikistano kalba.

Tadžikų kalba išsivystė iš persų ir kartu su Afganistane vartojama dari priklauso rytų persų dialektams. Seniau ji buvo laikoma vietine persų kalbos tarme, vartota Vidurinės Azijos tadžikų etninės grupės. Kalba nutolo nuo Afganistane ir Irane vartojamos persų kalbos dėl valstybinių sienų ir rusų kalbos įtakos, nors Irane ar Afganistane gyvenantys žmonės, kurių gimtoji kalba – persų, lengvai supranta rašytinius tekstus tadžikų kalba.

Norminė kalba paremta šiaurės vakarų tadžikų tarmėmis, kurias dėl geografinio artumo paveikė uzbekų kalba.

## Nuorodos
*
José Manuel Calderón

**Chosė Manuelis Kalderonas** (g. 1981 m. rugsėjo 28 d. Villanueva de la Serena) – Ispanijos krepšininkas, kuris padėjo savo šaliai laimėti 2006 metų Pasaulio pirmenybes.

2005 m. rugpjūčio 3 d. pasirašė sutartį su Toronto „Raptors“ klubu. 2008 m. liepos 9 d. pratęsė kontraktą dar 5 metams.

## Pasiekimai

* 1998 metų Europos jaunių čempionas
* 2000 metų Europos jaunimo čempionato bronzos medalio laimėtojas
* 2003 metų Europos vicečempionas
* 2004 metų Ispanijos taurės laimėtojas
* 2005 metų Ispanijos vicečempionas
* 2005 metų Eurolygos vicečempionas
* 2006 metų Pasaulio čempionas
* 2009, 2011 metų Europos čempionas

## Šaltiniai
Dejan Tomašević

**Dejan Tomašević** (g. 1973 m. gegužės 6 d.) – Serbijos krepšininkas, olimpoetis, baigęs krepšininko karjerą.

## Pasiekimai

* 1993, 2000, 2001 metų Jugoslavijos čempionas
* 1995, 1997, 2001 metų Europos čempionas
* 1998, 1999, 2000 metų Jugoslavijos lygos naudingiausias žaidėjas
* 1998, 2002 metų Pasaulio čempionas
* 1999, 2001 metų Jugoslavijos krepšinio taurės laimėtojas
* 2001 metų Jugoslavijos taurės naudingiausias žaidėjas
* 2001 metų naudingiausias Eurolygos krepšininkas
* 2002 metų Ispanijos taurės laimėtojas
* 2002 metų Ispanijos taurės naudingiausias krepšininkas
* 2002 metų Ispanijos čempionas
* 2003 metų ULEB taurės laimėtojas
* 2003 metų ULEB taurės finalo naudingiausias žaidėjas
* 2006, 2007, 2008 metų Graikijos krepšinio taurės laimėtojas
* 2006 metų Graikijos taurės finalo naudingiausias žaidėjas
* 2006, 2007, 2008 metų Graikijos čempionas

## Šaltiniai
Kraterio ežero nacionalinis parkas

**Kraterio ežero nacionalinis parkas** () – nacionalinis parkas, esantis Oregono valstijoje JAV. Parkas įsteigtas 1902 m. gegužės 22 d. Nacionalinis parkas apima Kraterio ežero kalderą, kuri yra likusi nuo prieš 6 tūkstančius metų čia buvusio ugnikalnio sprogimo. Šiuo metu kaldera yra užpildyta vandeniu ir čia susiformavo vulkaninis ežeras. Šis ežeras yra giliausias JAV – didžiausias gylis 597 m. Ežere esama Vedlio sala (). Parko plotas yra 741 km².
Virkytai

**Virkytai** – kaimas Šilutės rajono savivaldybėje, 8 km į pietvakarius nuo Švėkšnos, 6 km į rytus nuo Saugų. Prateka upelis Šustė ir jos intakai: Alksna ir Bisa; iš vakarų prieina Joniškio miškas, iš pietų – Norkaičių botaninis draustinis. Ribojasi su Žagatpurvių, Labatmedžio kaimais. Virkytų kaime yra buvusios mokyklos pastatas, senosios evangelikų liuteronų kapinės.

## Istorija

1540 m. mokesčių mokėtojų knygoje užregistruota Jono Virkyto (*Joh. Wirkyt*) sodyba. Iš šios sodybos atsirado ir keletą šimtmečių egzistavo Matz Jon Wirkuth kaimo pavadinimas. XIX a. kaimas pradėtas vadinti Virkytais (*Wirkieten*, *Wirkietten*).

1854–1944 m. Virkytų kaime veikė vienakomplektė mokykla (nuo 1890 m. iki tarpukario buvo dvi klasės). Mokyklos pastatas buvo dviejų galų, iš molio drėbtomis, lauko pusėje tinkuotomis sienomis, čerpėmis dengtu stogu. Pamokos vyko lietuvių kalba. 1937 m. Virkytų mokykloje mokėsi 37 vaikai. Nuo 1884 m. kurį laiką Virkytų kaime buvo pagalbinė pašto agentūra.

Per Pirmąjį pasaulinį karą, keršydami už žuvusį karininką, rusų caro kareiviai Virkytuose nužudė keletą gyventojų, sudegino 16 gyvenamųjų ir 28 ūkinius pastatus, iššaudė galvijus, pagrobė arklius, sunaikino javų laukus.

Iki Antrojo pasaulinio karo Virkytų kaimas priklausė Šilutės apskričiai Lapynos valsčiui, Saugų parapijai.

Po Antrojo pasaulinio karo iš esmės pasikeitė Virkytų kaimo gyventojų sudėtis – artėjant frontui, dauguma gyventojų pasitraukė į vakarus, tuščios sodybos buvo apgyvendintos atvykusiais iš įvairių Lietuvos vietovių.

Pokario metais apylinkėse veikė Kęstučio apygardos, Butigeidžio partizanų rinktinės Lietuvos partizanai.

Sovietmečiu Virkytų kaime buvo pastatyta „Ašvos“ tarybinio ūkio veršidė; dauguma Virkytų kaimo gyventojų dirbo „Ašvos“ tarybiniame ūkyje; 1946–1975 m. veikė Virkytų pradinė mokykla.

XX a. pabaigoje iš vietinių (gyvenusių iki 1944 m.) visame Virkytų kaime buvo likusi tik viena šeima.

## Gyventojai

### Žymūs žmonės

Virkytų kaime gimė:
* Jurgis Mikšas (1862–1903), spaudos darbuotojas, vertėjas,
* Jonas Užpurvis (1891–1992), pedagogas, filologas,
* Edita Kurpreikšytė-Barauskienė (1941–), pedagogė, kraštotyrininkė, rašytoja.

Virkytų kaime gyveno:
* Pranas Stankevičius, žemaičių bajoras, 1863 m. sukilimo dalyvis, lietuviškų knygų platintojas; 1884 m. išvyko į JAV.

## Šaltiniai
Simfonija

**Simfonija** – muzikos žanras, ciklinis kūrinys, dažniausiai susidedantis iš keturių dalių, skirtas atlikti simfoniniam orkestrui.

Sąskambių, garsų, tonų, spalvų harmoningas suderinimas. Šis terminas sutinkamas jau baroko epochoje, taip buvo vadinama operų įžanginė muzika arba savarankiški, kelių kontrastingų dalių orkestriniai kūriniai. Simfonijos žanras susiformavo klasicizmo epochoje XVIII a. antrojoje pusėje. Jos pradininkas – austrų kompozitorius Jozefas Haidnas.

## Simfonijos dalys
Simfonijos
paprastai būna keturių dalių, kur kas mažiau sukurta 3-jų ar 5-ių dalių simfonijų. Franco Šuberto „Nebaigtoji simfonija“ yra tik dviejų dalių. Dmitrijaus Šostakovičiaus 14-oji simfonija(Opus 135 sopranui, bosui, styginiams ir mušamiesiems), yra vienuolikos dalių.

Įprasta simfonijos struktūra:

# *Allegro* (greita dalis)
# *Andante* arba *Lento* (rami, lėta dalis)
# Menuetas arba *Scherco* (charakteringa, žaisminga dalis)
# Finalas *Allegro* (greita dalis)

Žodis *simfonija* kilęs iš  'sąskambis', iš  'kartu' +  'balsas, garsas'. Sąskambis – gražus, harmoningas daugelio vienu metu grojančių instrumentų skambėjimas.

## Sonatinio allegro forma
Simfonijų pirmosios dalys, o kartais ir finalas yra kuriamos sonatinio *allegro* formoje, kurią sudaro:
# Ekspozicija (parodymas, skamba pagrindinė ir šalutinė temos)
# Temų perdirbimo, vystymo dalis
# Repriza (ekspozicijos pakartojimas)

Prieš ekspoziciją gali būti įžanga, o po reprizos – *coda* (baigiamoji kūrinio dalis). Sonatinio allegro formoje buvo kuriamos ir sonatų, koncertų, kvartetų pirmosios, o kartais ir finalinės dalys bei kitų žanrų kūriniai: uvertiūros, simfoninės poemos ir pan.

## Simfonijos žanro įtvirtintojai
Simfonijos žanrą įtvirtino Vienos klasikai:

# Jozefas Haidnas (1732–1809) – 104 simfonijos („Atsisveikinimo“, „Imperatoriškoji“, „Siurprizas“, „Londono“).

# Volfgangas Amadėjus Mocartas (1756–1791) – 41 simfonija („Prahos“, „Paryžiaus“, „Jupiterio“, G-moll)

# Liudvikas van Bethovenas (1770–1827) – 9 simfonijos („Herojinė“, „Likimo“, „Pastoralinė“, „Devintoji“)
Kiti žymūs simfonijų kūrėjai: Johanesas Bramsas, Piotras Čaikovskis, Antoninas Dvoržakas, Janas Sibelijus, Antonas Brukneris, Gustavas Maleris, Dmitrijus Šostakovičius.